Nový zákon

Nový zákon alebo Nová zmluva je zbierka svätých kníh, ktoré vznikli v kruhoch kresťanstva a sú súčasťou kresťanskej Biblie. V dnešných vydaniach v zmysle kánonu vytvoreného v 5. st. zahŕňa 27 spisov. Sú to 4 evanjeliá - Evanjelium podľa Matúša, Evanjelium podľa Marka, Evanjelium podľa Lukáša a Evanjelium podľa Jána. Nasleduje kniha Skutky apoštolov, ktorou sa uzatvára členenie Novej zmluvy podľa historických kníh, v západnom usporiadaní potom nasleduje trinásť Pavlových listov (resp. 14 v širšom zmysle), ktoré usporiadal svätý Augustín podľa istej obsahovej spätosti, a sedem tzv. katolíckych listov. Novú zmluvu uzatvára Apokalypsa čiže Zjavenie svätého Jána. Podľa východného usporiadania, ktoré používa napr. gréckokatolícka a pravoslávna cirkev, nasleduje po Skutkoch svätých apoštolov sedem katolíckych (všeobecných) listov a až potom Pavlove listy a nakoniec Zjavenie svätého Jána. Jazykom Novej zmluvy je gréčtina a aramejčina.Nová zmluva

 Knihy Nového zákona 

 Poradie (Západ)  Poradie (Východ)  Kniha  Skratka  Kapitoly 1  1  Evanjelium podľa Matúša  Mt  28 2  2  Evanjelium podľa Marka  Mk  16 3  3  Evanjelium podľa Lukáša  Lk/L  24 4  4  Evanjelium podľa Jána  Jn/J  21 5  5  Skutky apoštolov  Sk  28 6  13  List Rimanom  Rim/R  16 7  14  Prvý list Korinťanom  1 Kor/1K  16 8  15  Druhý list Korinťanom  2 Kor/2K  13 9  16  List Galaťanom  Gal/G/Ga  6 10  17  List Efezanom  Ef  6 11  18  List Filipanom  Flp/F  4 12  19  List Kolosanom  Kol  4 13  20  Prvý list Solúnčanom  1 Sol/1Tes  5 14  21  Druhý list Solúnčanom  2 Sol/2Tes  3 15  22  Prvý list Timotejovi  1 Tim  6 16  23  Druhý list Timotejovi  2 Tim  4 17  24  List Títovi  Tít/Tit  3 18  25  List Filemonovi  Flm/Filem  1 19  26  List Hebrejom  Hebr/Žid/Heb  13 20  6  Jakubov list  Jak/Jk  5 21  7  Prvý Petrov list  1 Pt  5 22  8  Druhý Petrov list  2 Pt  3  23  9  Prvý Jánov list  1 Jn/1J  5 24  10  Druhý Jánov list  2 Jn/2J  1 25  11  Tretí Jánov list  3 Jn/3J  1 26  12  Júdov list  Júd/Jud  1 27  27  Zjavenie apoštola Jána   Zjv/Zjav/Zj  22

 Vzťah Nového zákona k Starému zákonu 
Nový zákon nepredstavuje pokračovanie Starého, obe časti sú skôr navzájom komplementárne. Starý zákon má v Novom dve funkcie:
 tvrdenia zo Starého zákona sú používané na podporu kresťanských tvrdení a tradícií
 Starý zákon je chápaný ako kniha o Kristovej predhistórii.

Najcitovanejšie knihy Starého zákona v Novom zákone sú: Kniha žalmov (107 doslovných citácií), kniha proroka Izaiáša (104) a Deuteronómium (55).

Biblia (teda Starý zákon) pre prvých kresťanov nebola Biblia v hebrejčine (Tanach) ale Septuaginta. Autori novozákonných kníh boli ovplyvnení práve jazykom Septuaginty.

 Referencie 

 Pozri aj 
 Biblia
 Starý zákon
 Evanjelium (spisy)
 Apoštolár

 Iné projekty 

 Externé odkazy 

 Nová zmluva (FILIT) - zdroj z ktorého (pôvodne) čerpala časť tohto článku
 Sväté písmo - rímskokatolícky preklad
 Dokumenty Katolíckej Cirkvi, iný link  - obsahujú rímskokatolícky preklad Biblie
 Biblia  - Roháčkov a evanjelický preklad